als_Latn dik_Latn sag_Latn
Pse Allegri i frikësohet Milanit?
Juventusi momentalisht kryeson klasfikimin e Serisë A me 7 pikë avantazh ndaj Romës por sipas trajnerit 47-vjecar skuadra e tij ka ende edhe shumë punë për të bërë.
Politiko
E Premte, 6 Shkurt 2015 | 18:18
0 Komente.
Klasifikimi, momenti i aktual i formës por edhe historia nuk vlejnë pasi Juventus-Milan është gjithmonë Juventus-Milan. Kështu u shpreh trajneri i bardhezinjëve Massimiliano Allegri në vigjilie të sfidës që do të zhvillohet në Juventus Stadium këtë të Shtunë. Juventusi momentalisht kryeson klasfikimin e Serisë A me 7 pikë avantazh ndaj Romës por sipas trajnerit 47-vjecar skuadra e tij ka ende edhe shumë punë për të bërë nëse dëshiron të fitojë titullin e 4-t radhazi.
“Momentalisht nuk kemi arritur ende asgjë, dëgjoj dhe lexoj sikur Juvja ta ketë fituar tashmë kampionatin, por për të fituar titullin një skuadër duhet të ketë më shumë se 90 pikë në tabelën e klasfikimit. Roma është akoma në garë për titullin dhe së bashku me Napolin do të na i bëjë gjërat të vështira, pasi edhe të kaltrit kanë shanset e tyre”.
Milani nuk është duke i përjetuar momentin e tij më të mirë por Allegri nuk i zë aspak besë ish skuadrës prandaj kërkon maksimumin e përkushtimit nga futbollistët e tij për sfidën që do të zhvillohet në Juventus Stadium.
“Milani ka hasur disa vështirësi në Janar por nuk duhet harruar që ka zhvilluar një muaj Dhjetor shumë pozitiv. Ndaj tyre është gjithmonë një sfidë e komplikuar, ne duhet të zhvillojmë një ndeshje të madhe si në aspektin e intensitetit të lojës ashtu edhe në atë teknik. Galliani ka zhvilluar një merkato të shkëlqyer duke afruar në skuadër 4 lojtarë të përfaqësueses italiane ose të paktën kandidatë potencialë për një vend në kombëtare, si Destro, Antonelli, Cerci dhe Palleta. Unë mendoj se ky Milan do të luftojë për një vend në Kupat e Europës dhe në fund të sezonit do ta arrijë një objektiv të tillë”.
Në vijim të konferencës për shtyp një koment i Allegrit shkoi për Filippo Inzaghin.
“Një gjykim për Pippon? Unë nuk jam në gjëndje të gjykoj dhe të them nëse Inzaghi është njeriu i duhur për ciklin e ri që ka nisur Milani, por duke qenë se ai është përzgjedhur nga Berlusconni dhe Galliani do të thotë se i ka të gjitha aftësitë për të qenë njeriu i duhur për ringritjen e kuqezinjëve”.
Përsa i përket formacionit titullar që do të hedhë në fushë ndaj Milanit, trajneri livornez deklaroi se Caceres është në dyshim të madh për këtë sfidë ndërsa shtoi se Vidal është ok dhe do të luajë. I pyetur për merkaton në hyrje që zhvilloi klubi, Allegri theksoi se ka mbetur shumë i kënaqur me afrimet në skuadër të Matrit, Sturaros dhe De Ceglies”.
als_Latn als_Latn slv_Latn als_Latn als_Latn als_Latn als_Latn als_Latn als_Latn als_Latn als_Latn als_Latn